Firebyrd

Firebyrd er et studioalbum fra 1984 av Gene Clark. Albumet var enda et album av Clark som fikk strålende kritikk da det kom ut, men som solgte særdeles dårlig, hovedsakelig på grunn av dårlig distribusjon. I tillegg til originale sanger spilte Clark inn to gamle The Byrds-sanger, «Mr. Tambourine Man» og «Feel a Whole Lot Better», i tillegg til Gordon Lightfoot sin låt, «If You Could Read My Mind».

Clark flytta til Hawaii i 1980 med Jesse Ed Davis for å prøve å overvinne narkotikamisbruket og var der til slutten av 1981. Da han kom tilbake til Los Angeles samlet han et nytt band og produserte et album som han kallte Firebyrd (tittelen henviser til at han var bmedlem i bandet The Byrds). Mens han ventet på at Firebyrd skulle komme ut, slo Clark seg sammen med Chris Hillman og andre i et mislykket prosjekt kalt "Flyte", som ikke klarte å få platekontrakt og som derfor raskt ble oppløst. Firebyrd kom til slutt ut i 1984 samtidig som med album av R.E.M. og Tom Petty, som hadde tent en ny interesse for The Byrds. I 1995 ble en utvidet version av Firebyrd gitt ut i Storbritannia med tittelen This Byrd Has Flown.

Sporliste

 1.  «Mr. Tambourine Man» (Bob Dylan) 5:37
 2.  «Something About You Baby» (Gene Clark / Andy Kandanes) 2:50
 3.  «Rodeo Rider» (Gene Clark / Andy Kandanes) 4:00
 4.  «Rain Song» (Gene Clark) 3:01
 5.  «Vanessa» (Thomas Jefferson Kaye / A. Taylor) 3:07
 6.  «If You Could Read My Mind» (Gordon Lightfoot)
 7.  «Feel a Whole Lot Better» (Gene Clark) 2:46
 8.  «Made for Love» (Gene Clark) 3:18
 9.  «Blue Raven» (Gene Clark) 4:58

Personell

Musikere

 Gene Clark – sang, gitar
 Chris Hillman, sang
 Thomas Jefferson Kaye - sang
 Andy Kandanes - trommer, bakgrunnsang
 Bret Bloomfield – bassgitar
 Bud Shank - fløyte
 Herb Pedersen - sang
 David Ossie Ahlers – keyboard, synthesizer
 Greg Douglas – sologitar, slidegitar

Produksjon
 Jerome Work – produsent
 Andy Kandanes - produsent, innspilling, arrangering 
 Thomas Jefferson Kaye – produsent
 Howard Johnston – innspilling 
 Lawrence W. Wendelken - Innspilling
 Phil Smee – design
 Barry Ballard - kunst
 Gary Nichamin - foto

Eksterne lenker
Firebyrd på Discogs
Firebyrd på Allmusic

Musikkalbum fra 1984